Η διάγνωση και η θεραπεία εξαρτώνται από τα συμπτώματα και τη σοβαρότητα του έλκους. Για να διαγνώσει στομαχικό έλκος, ο γιατρός θα ζητήσει το ιατρικό ιστορικό σας και θα εξετάσει τα συμπτώματά σας και οποιαδήποτε συνταγογραφούμενα ή μη φάρμακα λαμβάνετε.
Για να αποκλειστεί η λοίμωξη από το Helicobacter pylori μπορεί να χρειαστούν εξετάσεις αίματος, κοπράνων ή αναπνοής. Σε μία εξέταση αναπνοής, θα σας δοθεί η οδηγία να πιείτε ένα καθαρό υγρό και να αναπνέετε εντός μίας σακούλας, η οποία στη συνέχεια θα σφραγιστεί. Εάν είναι παρόν το βακτήριο Helicobacter pylori, το δείγμα αναπνοής θα περιέχει υψηλότερα από το φυσιολογικό επίπεδα διοξειδίου του άνθρακα.
Άλλες εξετάσεις που χρησιμοποιούνται στη διάγνωση των στομαχικών υλικών περιλαμβάνουν:
Κατάποση βαρίου. Θα χρειαστεί να καταπιείτε ένα παχύρρευστο λευκό υγρό (βάριο) που θα καλύψει τον άνω γαστρεντερικό σωλήνα και θα βοηθήσει το γιατρό να δει το στόμαχο και το λεπτό έντερο σε μία ακτινογραφία ακτίνων-Χ.
Ενδοσκόπηση. Ένας λεπτός ευέλικτος σωλήνας με ένα φακό στην άκρη εισάγεται από το στόμα στο στομάχι και στο πρώτο τμήμα του λεπτού εντέρου. Αυτή η εξέταση χρησιμοποιείται για τον εντοπισμό ελκών, αιμορραγίας και οποιουδήποτε μη φυσιολογικού ιστού.
Ενδοσκοπική βιοψία. Ένα τμήμα του ιστού του στομάχου αφαιρείται, ώστε να αναλυθεί στο εργαστήριο.